Хрысьціянства ў Ізраілі

Хрысьціянства — адна з рэлігіяў у Ізраілі, якую  вызнавалі больш за 169 000 грамадзянаў (каля 2,0% насельніцтва). Каля 80% іх складаюць арабы — адныя з найбольш адукаваных грамадаў Ізраілю. Яшчэ каля 25 000 — імігранты з постсавецкай прасторы.

Афіцыйна зарэгістраванымі ў Ізраілі ёсьць дзесяць хрысьціянскіх дэнамінацыяў: Армянская апостальская царква, Армянская каталіцкая царква, Грэцкая праваслаўная царква, Лацінская царква, Мэлькіцкая грэка-каталіцкая царква, Сырыйская каталіцкая царква, Сырыйская мараніцкая царква, Сырыйская праваслаўная царква, Халдзейская каталіцкая царква і Япіскапская царква.

## Мінуўшчына

Паводле гістарычных і традыцыйных крыніцаў, Ісус Хрыстос жыў у Юдэі, памёр і пахаваны на месцы, дзе цяпер знаходзіцца ерусалімскі храм Сьвятой Труны, таму Ізраіль — сьвятая зямля хрысьціянства. Аднак колькасьць хрысьціянаў тут цяпер невялікая ў параўнаньні з мусульманамі і жыдамі, паколькі ў Сярэднявеччы хрысьціянства было амаль выцесьненае ісламам, а з паўстаньнем сучаснага сіянізму і заснаваньнем Дзяржавы Ізраіль колькасьць юдэяў павялічылася за кошт іміграцыі. Колькасьць хрысьціянаў значна вырасла дзякуючы іміграцыі зьмяшаных сем’яў з колішняга Савецкага Саюзу.

Паводле зьвестак на сьнежань 2016 року, больш за 169 000 грамадзянаў Ізраілю (каля 2,0% насельніцтва) вызнавалі хрысьціянства. Найбольшыя супольнасьці — мэлькіты ( 60% хрысьціянаў) ды грэцкае праваслаўе ( 30%).

## Дачыненьні зь іншымі рэлігіямі

### Юдаізм
Юдэі называюць хрысьціянаў *Ноцры*, то бок назарыцянін.

У вайну 1948—1949 рокаў хрысьціяне Палестыны трактаваліся падобна да мусульманаў, хоць храмы збольшага пазьбеглі разбурэньня ці апаганьваньня. У 2013 року ў Ерусаліме быў заснаваны Форум «Урад — хрысьціяне» дзеля вырашэньня пытаньняў між хрысьціянамі і ўрадам.

## Дэмаграфія

### Адукацыя
Хрысьціяне — адныя з найбольш адукаваных жыхароў Ізраілю дзякуючы высокаму ўзроўню хрысьціянскіх адукацыйных установаў. Хрысьціянскія школы складаюць усяго 4% арабскага школьнага сэктару, аднак дзеля студэнтаў вышэйшых навучальных установаў, якія скончылі такія школы, складае 34% ад усіх арабскіх студэнтаў, а дзеля выпускнікоў хрысьціянскіх школаў у сэктары высокіх тэхналёгіяў складае каля 87% .

У 2016 року хрысьціянскія арабы мелі найлепшы вынік на выпускных экзамэнах у школах — 73,9%; у мусульманаў і друзы ён складаў адпаведна 41% і 51,9%, а ў вернікаў юдэйскай канфэсіі — 55,1%.

У 2010 року 63% хрысьціянскіх арабаў Ізраілю мелі сярэднюю спэцыяльную ці пасьлядыплёмную адукацыю — найвышэйшы паказьнік сярод усіх рэлігійных групаў. У 2014 року хрысьціянскія студэнты складалі 17,0% усіх студэнтаў ВНУ Ізраілю і 14,4% усіх навучэнцаў коледжаў пры тым, што колькасьць арабскіх хрысьціянаў складае толькі 2% ад усяго насельніцтва.

### Соцыяэканоміка
Арабскія хрысьціяне маюць меншы паказьнік беспрацоўя — 4,9% — у параўнаньні зь юдэямі (6,5%), а таксама найвышэйшы сярэдні паказьнік даходаў сярод арабскіх ізраільцянаў ды другі сярод ізраільскіх этнарэлігійных групаў.

## Рэлігійнасьць

Хрысьціяне ў Ізраілі, да ўсяго, больш рэлігійныя за жыдоў і друзаў, — каля 57% хрысьціянаў лічаць рэлігію вельмі істотнай для свайго жыцьця. 34% моляцца штодня, 38% наведваюць царкву прынамсі штотыдня. Каля 94% хрысьціянаў вераць у Бога, 79% зь іх абсалютна пэўныя ў гэтым.

60% хрысьціянаў Ізраілю трымаюць Вялікі пост, 81% трымаюць дома абразы ці іншыя выявы сьвятых. 89% называюць Біблію словам Божым, 65% лічаць, што яе трэба разумець літаральна. 33% хрысьціянаў вераць, што Хрыстос вернецца пры іхнім жыцьці, што супадае з колькасьцю такіх жа вернікаў у мусульманаў (33%).

## Крыніцы

## Вонкавыя спасылкі